Landbou Ekspo binnekort by Sunlands, Addo | News24
Landbou Ekspo binnekort by Sunlands, Addo
CADEK Media, organiseerders van die nasionale Agriworks Landbou Ekspo’s, bied vanjaar hul vierde Oos-Kaapse landbou ekspo aan, dié keer in die Sondagsriviervallei by Sunlands, Addo.
Dié ekspo ondersteun die plaaslike gemeenskap en bied die geleentheid by die Laerskool Sondagsrivier aan op Vrydag 26 en Saterdag 27 Februarie.
“Dié bedryfs-ekspo word goed ondersteun deur plaaslike boere en die algemene publiek is ook welkom. Alhoewel daar baie implemente te sien is, is daar ook heelwat items vir die nutsman, opsigter en tuinier,” het Chris de Klerk, organiseerder van die Ekspo, gesê.
“Ons nooi elke boer van die omgewing om die geleentheid by te woon en gebruik te maak van die spesiale ekspo-pryse en aanbiedinge. Boere sal baat vind en kan nog hul laaste aankope doen voor die finansiële jaareinde.”
Boere kan ook aansoek doen om na ’n spesiale funksie op Vrydag 26 Februarie genooi te word – registreer aanlyn by www.agriworks.co.za/register.php
Die ekspo sal daagliks oop wees van 9vm tot 5nm. Toegang is R30 per persoon en kinders onder 16 geniet gratis toegang.
Kaartjies is beskikbaar by die hekke op die dag en daar is gratis en veilige parkering. Uitstallers moet so gou moontlik hul staanplekke bespreek. Besoek www.agriworks.co.za of skakel die organiseerder, CADEK Media, by 021 854 4700.